भारत के खिलाफ मैच विश्व कप सेमीफाइनल का बदला नहीं : मिसबाह  
कप्तान मिसबाह-उल-हक का मानना है एशिया कप में भारत के खिलाफ मैच में विश्व कप सेमीफाइनल की हार का बदला लेने के बजाय अच्छा प्रदर्शन करने पर ध्यान देना महत्वपूर्ण है।
पाकिस्तान के कप्तान मिसबाह-उल-हक का मानना है एशिया कप में भारत के खिलाफ मैच में पिछले साल विश्व कप सेमीफाइनल की हार का बदला लेने के बजाय अच्छा प्रदर्शन करने पर ध्यान देना महत्वपूर्ण है। मिसबाह ने कहा, ‘‘हम सभी जानते हैं कि यह बड़ा मैच होगा लेकिन हम 18 मार्च को होने वाले मैच को मोहाली में विश्व कप सेमीफाइनल की हार का बदला लेने के तौर पर नहीं देख रहे हैं।  उन्होंने कहा, ढाका में जियो न्यूज चैनल से कहा, ‘‘विश्व कप को एक साल बीत गया है। उस दिन हमारे बल्लेबाज नहीं चल पाये थे। हमें रविवार के मैच पर ध्यान केंद्रित करना चाहिए।’’